આ પ્રકારની ચર્ચા બાદ હાઇકોર્ટે આદેશ કરતા નોંધ્યું હતું કે,‘આ એક મૃતપ્રાય થઇ ગયેલા લગ્નનો કેસ છે અને બંનેએ એકબીજા સામે એક પછી એક પોલીસ ફરિયાદો કરવા કરતા સમજુતી પૂર્વક તેનો અંત લાવવો જોઇએ. આ કેસમાં યોગ્ય દિશામાં ઝડપથી તપાસ ચાલુ રહેવી જોઇએ. અરજદાર સામે હાલ પુરતા કોઇ અસરકર્તા પગલા લેવાના નહી અને તેણે તપાસમાં સહકાર આપવાનો રહેશે.' આ પ્રકારનો આદેશ કરી કેસની વધુ સુનાવણી ચાર અઠવાડિયા બાદ મુકરર કરવામાં આવી છે.